b"\n_START_ARTICLE_\nGens S\xc3\xa8stia\n_START_PARAGRAPH_\nLa gens S\xc3\xa8stia (en llat\xc3\xad Sestia gens) va ser una gens romana originalment patr\xc3\xadcia i m\xc3\xa9s tard tamb\xc3\xa9 plebea._NEWLINE_Sovint els seus membres es confonen amb els Sextius, membres de la gens S\xc3\xa8xtia i probablement els dos noms van ser originalment un de sol per\xc3\xb2 despr\xc3\xa9s es devien separar. Els escriptors antics els consideren dos fam\xc3\xadlies diferents._NEWLINE_Nom\xc3\xa9s un membre de la fam\xc3\xadlia va obtenir el consolat: Publi Sesti Capitol\xc3\xad Vatic\xc3\xa0, l'any 452\xc2\xa0aC, que tamb\xc3\xa9 va ser decemvir l'any 451\xc2\xa0aC. Als Fasti no apareix cap m\xc3\xa9s Sesti excepte Luci Sesti que va ser c\xc3\xb2nsol sufecte l'any 23\xc2\xa0aC. Un personatge destacat va ser el Publi Sesti, trib\xc3\xba de la plebs l'any 57\xc2\xa0aC i el seu fill Luci Sesti."